  Туспуктэм: Руслан Нуриахметов Наталия Сильвестрова Нимысьтыз ожгар ужрад мынон интые Удмуртиысь куинь фура но одӥг грузовик юрттэт келязы. Элькунысь ожгарчиослы нюлэс, лэсьтӥськон материалъёс, машинаослы воштон ёзъёс но шинаос, кабель, корт гуръёс, герӟаськон тӥрлыкъёс, адсконтэм карись сетьёс, юон ву ыстӥзы. Со сярысь улосвыл тӧролэн но кивалтэтлэн пресс-службазы ивортӥз. Озьы ик ожмаськисьёслы гур но нянь ныркон машина нуизы, табере соос асьсэос нянь пыжыны быгатозы. «Сообщество» фонд транспорт понна тыриз. Фондлэн юрттэмез улсын нимысьтыз ужрад интые оглом 1 сюрс тонна юрттэт келязы ни. Пусъём, ожмаськисьёслы вань кулэзэ Россиысь утиськонъя министерство сётэ. Элькунысь ватсаса спецсредствоос, дӥськут, лэсьтӥськон материалъёс, тӥрлыкъёс, нюлэс но трос мукет арбериос нуо. « Милем быдэс Удмуртия юрттэ: ужбергатӥсьёс, заводъёс, депутатъёс, ёросъёс. Ми ваньзэ ворморонъёсмылэе куронъёссыя келяськом. Соослы блиндажъёс лэсьтыны нюлэс, плёнка но изолон, адскисьтэм карись сетьёс, юон ву кулэ. Машинае тыриськыны активистъёсмы, студентъёс, волонтёръёс, Иджысь атайёслэн кенешсы, Удмуртиысь спасательёс ваньмон дыръязы но трос мукетъёсзы юртто » Галина, ожгарчиослэн ӵыжы-выжыоссылэн огинзылэн ёзчиез  Удмуртиын ожгарчиослэн ӵыжы-выжыоссылы но бадӟым саклык висъяло. Улосвыл тӧро Александр Бречалов семьяосын пумиськылэ. «Огъя Россия» партилэн «ПоддЕРжка» ӵектосысьтыз волонтеръёс, #МыВместе акцие пыриськисьёс юртъер котырсазы юрттӥсько. Озьы Удмуртиын «Защитники Отечества» фондлэн филиалэз ужа, отчы нимысьтыз ужрадын ожмаськисьёслэн ӵыжы-выжыоссы вазиськыны быгато. Тегъёс: нимысьтызужрад юрттэт Удмуртия  